Nicolas Deslauriers

Nicolas Deslauriers (sündinud 22. veebruaril 1991 Montréalis) on Kanada jäähokimängija, kes mängib NHL-i klubis Philadelphia Flyers ründajana vasakäärel.

Aastatel 2007–2011 mängis ta Quebec Major Junior Hockey League'i klubides Rouyn-Noranda Huskies ja Gatineau Olympiques.

2009. aastal valis Los Angeles Kings ta NHL-i draftis 84. valikuna. Aastatel 2011–2014 mängis ta American Hockey League'is Kingsi noorteklubis Manchester Monarchs, kuid Kingsi meeskonnas tal NHL-is debüüti teha ei õnnestunud.

2014. aasta märtsis kaubeldi Deslauriers Buffalo Sabresi. 7. märtsil 2014 tegi ta Sabresi meeskonnas mängus Florida Panthersi vastu oma NHL-i debüüdi.

2017. aasta oktoobris kaubeldi ta Zach Redmondi vastu Montreal Canadiensi."Canadiens acquire Nicolas Deslauriers". nhl.com. 4.10.2017. Vaadatud 24.10.2021

2019. aasta juunis siirdus ta Anaheim Ducksi."Canadiens acquire fourth-round pick in exchange for Nicolas Deslauriers". Montreal Canadiens. 30.6.2019. Vaadatud 24.10.2021 10. märtsil 2020 tegi ta mängus Ottawa Senatorsi vastu oma esimese NHL-i kübaratriki, mis oli Ducksi ajaloo kiireim – kolmanda värava lõi Deslauriers esimesel perioodil 11:49."Nicolas Deslauriers lights up Sens with fastest hat trick in Anaheim history". cbc.ca. 11.3.2020. Vaadatud 24.10.2021

2022. aasta märtsis kaubeldi ta Ducksist Minnesota Wildi"Wild acquire Deslauriers from Ducks". TSN. 19.3.2022. Vaadatud 4.4.2022, kus ta mängis hooaja lõpuni.

2022. aasta juulis sõlmis ta nelja-aastase lepingu Philadelphia Flyersiga.

 Viited 

 Välislingid 
 Nicolas Deslauriers NHL.com lehel
 Nicolas Deslauriers hockeydb.com lehel

Kategooria:Kanada jäähokimängijad
Kategooria:Buffalo Sabresi mängijad
Kategooria:Montreal Canadiensi mängijad
Kategooria:Anaheim Ducksi mängijad
Kategooria:Minnesota Wildi mängijad
Kategooria:Philadelphia Flyersi mängijad
Kategooria:Sündinud 1991